**დოქტორანტის სემინარის\* შეფასების კრიტერიუმები**

**პირველი კომპონენტი:**

**დოქტორანტის სემინარის შეფასება რეცენზენტის[[1]](#footnote-1) მიერ**

**(მაქსიმალური შეფასება –60 ქულა, დადებითი შეფასება – მინიმუმ 30 ქულა)**

|  |  |  |
| --- | --- | --- |
| **კრიტერიუმი** | **კრიტერიუმის განმარტება** | **მაქსიმალური ქულა** |
| ნაშრომის აქტუალობა  | ნაშრომში განხილული უნდა იყოს დარგის აქტუალური სამეცნიერო საკითხი/საკითხები | 10 |
| ნაშრომის სიახლე | სასემინარო ნაშრომში დოქტორანტმა უნდა გამოამჟღავნოს შესაბამის სამეცნიერო დარგში/ სფეროში კვლევის მეთოდოლოგიისა და საკვლევი პრობლემის ცოდნა და წარმოაჩინოს საკუთარი პოზიცია განსახილველ საკითხთან დაკავშირებით | 10 |
| პრობლემის ადეკვატური გააზრება, ნაშრომის შინაარსობრივი მხარე, მასალის ფლობა (ფაქტობრივი ინფორმაცია და სამეცნიერო ლიტერატურა) | დოქტორანტს მოეთხოვება ვრცელი მსჯელობა განსახილველ საკითხზე და მის შესახებ არსებული სამეცნიერო ლიტერატურის ცოდნა, ფაქტობრივი სიზუსტის დაცვა | 10 |
| მსჯელობის არგუმენტირება და ციტირება | დოქტორანტს მოეთხოვება მსჯელობის დასაბუთება და არგუმენტების გამყარება სათანადო მასალით | 10 |
| ნაშრომის ორგანიზება, ლოგიკურად აგება და მსჯელობის თანმიმდევრობა, კრიტიკული აზროვნებისა და ანალიზის უნარი  | დოქტორანტს მოეთხოვება მსჯელობის თანმიმდევრულობის დაცვა, ნაშრომის მონაკვეთების ლოგიკური დაკავშირება ერთმანეთთან, დოქტორანტმა უნდა გამოავლინოს მასალის კრიტიკული გააზრების, ფაქტების განზოგადებისა და გაანალიზების უნარი, ციტირების სტილის დაცვა | 10 |
| ნაშრომის ენობრივი მხარე | დოქტორანტს მოეთხოვება აზრის ენობრივად ზუსტად და მკაფიოდ გამოხატვა და ნაწერის სტილისტურად გამართვა | 10 |

თანახმად ივანე ჯავახიშვილის სახელობის თბილისის სახელმწიფო უნივერსიტეტის აკადემიური საბჭოს დადგენილებისა №25/2011, სადოქტორო სემინარი არ შეიძლება იყოს დისერტაციის ნაწილი.

**მეორე კომპონენტი:**

**დოქტორანტის სემინარის ზეპირი პრეზენტაციის შეფასება[[2]](#footnote-2)**

(მაქსიმალური შეფასება – 40 ქულა, დადებითი შეფასება – მინიმუმ 20 ქულა)

|  |  |  |
| --- | --- | --- |
| **კრიტერიუმი** | **კრიტერიუმის განმარტება** | **მაქსიმალური ქულა** |
| სასემინარო ნაშრომის ორგანიზება და შინაარსის რელევანტურობა  | პრობლემის იდენტიფიცირება და საკვანძო საკითხების გამოყოფა, ზეპირი გამოსვლის ორგანიზება, სათაურთან შესაბამისობა.  | 10 |
| ანალიზის, არგუმენტირებისა და დისკუსიის უნარი | აზრის მკაფიოდ და დამაჯერებლად ჩამოყალიბება და არგუმენტირებული მსჯელობა; კორექტულობა ოპონენტთა და განსხვავებული აზრის მიმართ.  | 10 |
| საკომუნიკაციო უნარები |  აუდიტორიის ფლობა | 5 |
| მეტყველების კულტურა | გამართულად საუბარი, შესაბამისი სტილისა და ტერმინოლოგიის გამოყენება | 5 |
| ტექნიკური და ვიზუალური მხარე, რეგლამენტი | საინფორმაციო და საკომუნიკაციო ტექნოლოგიების შემოქმედებითად გამოყენების უნარი, რეგლამენტის დაცვა  | 10 |

**სასემინარო ნაშრომის საბოლოო შეფასება უდრის** ორივე კომპონენტის შეფასებების ქულათა ჯამს.

**დადებით შეფასებად ითვლება** **51 ქულა და მეტი.**

1. დოქტორანტის სასემინარო ნაშრომის რეცენზენტი უნდა იყოს დარგში დოქტორის აკადემიური ხარისხის მქონე მკვლევარი. [↑](#footnote-ref-1)
2. მეორე კომპონენტი ფასდება საჯარო პრეზენტაციაზე შესაბამისი დარგის აკადემიური და სამეცნიერო პერსონალის ჩართულობით. [↑](#footnote-ref-2)